
Second 
2	አጠቃላይ መግቢያ 
በታሪክ ውስጥ የያዕቆብ መልዕክት ለብዙ ክርክር መነሻ ተደርጎ ነበር፤ ለምሳሌ ትልቁ ክርክር “እምነት” እና “መልካም ስራ” የእግዚአብሔር መንግሥት መውረሻ መንገድ ሆነው ለክርክር ቀርበዋል፡፡ አንዳንዶች እንደውም የጳውሎስ መልእክትና የያዕቆብ መልዕክት አሳብ ምንም የማይገናኙ ተቃራኒዎች ናቸው ብለውም ያስቡ ነበር፤ እንዴትስ አንድ መጽሐፍ ላይ ሊገኙ ቻሉ ሲሉ ይጠይቁ ነበር፡፡ ማርቲን ሉተር (የተሃድሶ አባት) የዚህን መጽሐፍ ጭብጥ እውነተኛነት ከሚጠይቁት ውስጥ አንዱ ነበር፡፡ 
ሆኖም ያዕቆብ ግን በመልዕክቱ እምነትን ጥሎ ለመጽደቅ ሥራን እያነሳ ግን አይደለም፡፡ ይልቅኑ እውነተኛ እምነት ምን ዓይነት እንደሆነ (ጌታ ኢየሱስ ክርስቶስ ካስተማረው ትምህርት ጋርም አስታኮ) እያመላከተ ነው እንጂ - ማቴ. 7፡ 21፡፡   
የያዕቆብ “ሥራ” ከጳውሎስ መልዕክት የጸጋ አሳብ ጋር ልዩነት እንዳለው የሚቀነቅኑ ሰዎች ምን አልባትም ያዕቆብ የጻፈበትን ጊዜም አለማወቅ ሊሆን ይችላል፡፡ ያዕቆብ መልዕክቱን ከ 45 እስከ 50 ባለው ውስጥ ከጻፈው ጳውሎስ የመጀመሪያ መልእክቱን እንኳን የጻፈው (1ኛ ተሰሎንቄ) ከ 52 – 56 ነውና የመልእከክታቸው አሳብ ጸብ አለው የሚለው አረዳድ ውኃ አይቋጥርም ማለት ነው፡፡ 
የበለጠ ለማስረገጥ የያዕቆብ መልዕክት ዋና አሳብ “ሥራ” አይደለም፣ ይልቅኑ “እምነት” እንጂ፡፡ ግን ምን ዓይነት እምነት ነው ያለን ብለን እንድንጠይቅ ያስገድደናል፡፡ ወይንም የእውነተኛ እምነት መገለጫ ፍሬ ምን እንደሆነ አበክሮ ይነግረናል፡፡
Third 
2 [bookmark: _Toc530063971]#ታሪካዊው_ዳራ
[bookmark: _Toc530063972] ደራሲው
ደራሲውን አስመልክቶ ሦስት “ያዕቆቦች” ለውይይት ይቀርባሉ፡፡ ሦስቱም ለአዲስ ኪዳን በጣም የቀረቡ ስለሆኑ ነው፡፡ ያዕቆብ የሚባል የያዕቆብን መልዕክት እንደጻፈ ጥርጥር ባይኖርም የትኛው ያዕቆብ የሚለው ግን ለክርክር ቀርቧል፡፡ 
አንደኛው፡ - የዝብዲዮስ ልጅ የዮሐንስ ወንድም የሆነው ነው፤ ማር.3፡ 17 ላይ በጌታችን “የነጎድጓድ ልጆች” ተብለው ተጠርተው ነበር፡፡ ይህኛው ያዕቆብ ግን በሄሮድስ የተገደለው ነው - የሐዋ. 12፡ 1 – 2 
ሁለተኛው፡ - የእልፍዮስ ልጅ ያዕቆብ ነው - ማር. 15፡ 40፡፡ ይህም በሐዋሪያቱ ስም ዝርዝር ውስጥ ተጠቅሶ ቢገኝም ምን እንደሠራና እንደት እንዳገለገለ ግልጽ መረጃ የለንም፡፡ ስለዚህም የያዕቆብን መልዕክት ጽፈዋል ከሚባሉት ተጠርጣሪዎች ውስጥ ወዲውኑ ስሙን ያወጡታል፡፡ 
ሦስተኛው፡ - ይህ ደግሞ የጌታ ወንድም የሚባለውና የማሪያምና የዪሴፍ ልጅ ሆኖ ስሙ የተጠቀሰ ነው፡፡ ስለዚህም በማሪያም በኩል የጌታችን ወንድም ሆኖ ተጠቅሷል - በማቴ. 13፡ 55 ላይ ፡፡ በመጀመሪያ በክርስቶስ አገልግሎት አያምንም ነበር (ዮሐ. 7፡ 2 – 5 )  - ሆኖም ከትንሳዔው በኋላ ኢየሩሳሌማ ያለችው እናት ቤተ - ክርስቲን መሪ እስኪሆን ደርሷል፡፡ 
· ጌታ ኢየሱስ ከሙታን ሲነሣ ከታያቸው ሰዎች ውስጥ ስም ዝርዝር ተካቷል - 1ኛ ቆሮ. 15፡ 7
· ጳውሎስ ይህንን ያዕቆብ “አዕማድ፤ ብሎ ይጠራዋል - ገላ. 2፡ 9
· ጳውሎስ ከመለወጡ  በኋላ  ኢየሩሳሌም ሲመጣ ያዕቆብን አግኝቶት ነበር - ገላ. 1፡ 19 
· በመጨረሻ የኢየሩሳሌም ጉብኝቱም (ጳውሎስ) ያዕቆብን ኢየሩሳሌም አግኝቶታል - የሐዋ. 21፡ 18 
· ጴጥሮስ ከአስር በተዓምራት ሲፈታ ወንድሞቹን ሄዳችሁ ለያዕቆብ ንገሩት ተብሎ ተጠቅሷል - የሐዋ. 12፡ 17 
· የመጀመሪያውን የቤተክርስቲያን አገር አቀፍ ጉባዔ በኢየሩሳሌም መርቷል - የሐዋ. 15፡ 13 
· ይሁዳ መልእክቱን ሲጽፍ የያዕብ ወንድም ነኝ ያለው ይህንኑ ያዕቆብ ነው - ይሁዳ 1፤
· በ 62 AD ሰማዕታት እንደሆነ ታሪክ ይዘግበዋል፡፡ 
Fourth
[bookmark: _Toc530063973]የተጻበት ጊዜ› - 
አንዳንድ የመጽሐፍ ቅዱስ ምሁራን ጊዜውን ወደ 60 A.D. ቢያመጡትም ቀደምት ሥራዎች እና ብዙዎቹ ምሁራኖች ጊዜውን ከ 50 AD በፊት ነው የሚያደርጉት፡፡ ምክኒቱም ደግሞ 
· መልዕክቱን ስናይ በአብዛኛው የአይሁድ እምነት ባሕል (ጥብቅነት) በደንብ ይንጻባረቅበታል፤ ይህ መላምት ደግሞ በዚያ ጊዜም ቤተ - ከርስቲያን ገና ከዚህ ባሕል ተጽዕኖ ያልወጣችበት ጊዜ ነው ማለት ይቻላል 
· ቀጥተኛና ወጥ የሆነን የቤተ - ክርስቲያን ተዋረዳዊ ሥርዓትን የሚያመላክት መልእክት ነው፤ እንደምናየው የቤተ ክርስቲያን አመራሮች “ሸማግሌዎች” (5፡ 14) እና “አስተማሪዎች” (3፡ 1) ተብለው ተጠቅሰዋል
· በዚህ ጊዜ ልክ ጳውሎስ እንደጻፈበት ዘመን በግርዘት የሚነሣ ምንም የክርክር ፍንጭ አይታይም ነበር 
· “ምኩራብ” የሚል ቃል ተጠቅሟል - ለቤተ - ክርስቲያን ስብስብ - ይህ ደሞ ጊዜው ቀደም ያለ እንደሆነ አመላካች ነው፡፡ 
Fifth 
[bookmark: _Toc530063974]መልዕክቱን ተቀባዮቹ ፡ - 
እንደ አጠቃላይ መልእክታት ተብለው እንደሚጠሩት ሁሉ ተደራሲዎቹ ውስን አይደሉም፣ በየስፍራው የተበታተኑ ሁሉ እንጂ፡፡ ሆኖም በያዕ. 1፡ 1 ተደራሲዎቹ ተጠቅሰዋል - “… ለተበተኑት ለ12ቱ ነገዶች” በሚል፡፡ ይህ ስያሜ አንዳንዱ አጠቃላይ ለክርስቲያን ሁሉ ማለቱ ነው ሲል አንዳንዱ ደግሞ 12ቱ ነገድ በማለቱ ለተበተኑት አይሁድ አማኞችን በሙሉ ብቻ መጠቆሙ ነው ይላሉ፡፡. ሆኖም የመልዕክቱን አይሁዳዊ ባህልን በሃይል ማንጸባረቅ አይተን ይህ መልእክት እውነትም ለአይሁድ አማኞች የተጻፈ ነው ማለት ይቻላል” ለምሳሌ አግዚአብሔን አይሁዶች በሚጠሩበት ስያሜ ነበር በመልዕክቱ ውስጥ kyrios sabaoth - ጌታ ጸባኦት - 5፡ 4 ብሏል ፡፡ 
በተጨማሪም መልእክቱን ተቀባዮች  አማኞች (ክርስቲያኖች ) ስለ መሆናቸው በግልጽ ተጠቅሷል - 2፡ 1 እና 5፡ 7 – 8፡፡ ሆኖም እነዚህ አማኞች እስጢፋኖስ በተገደለ ጊዜ አይሁድ ክርስቲያኖች በስፍራ ሁሉ ሲበተኑ (ሥራ. 8፡ 1 እና 11፡ 19) የተሰደዱት እንደሆኑ ይገመታል፡፡ ምንአልባትም ይህንን ይሆናል መከራ እና ግፍ (ጭቆና) እያለ የሚጠቁመው፡፡ 
[bookmark: _Toc530063975]2  #የመልእክቱ_ልዩ_ባሕሪይ፡ - 
1) ያለጥርጥር የአይሁድ ባሕልና አረዳድ በጉል ይታይበታል 
2) እውነተኛ ክርስትያናዊ ኑሮ ምን እንደሚመስል ይሞግታል - ሥራ ያለው እምነትን በማጉላትና መላካምን ማድረግ የክርስቲያናዊ ሕይወት ነጸብራቅ እንደሆነ በማተት 
3) የቤተ - ክርስቲያን አስተዳደርን ካየን በጣም ቀለል ያለና ያልተወሳሰብ እንደሆነ እናያለን፡፡ 
4) ኢየሱስ ክርስቶስ በተራራው ካስተማረው ትምህርት ጋር ተመሳሳይነት አለው - 2፡5 ን ከማቴ. 5፡ 3 ጋር 3 ፡ 10 – 12 ን ከማቴ. 7፡ 15 – 20 ጋር እንዲሁም 3፡ 18ን ከማቴ. 5፡ 9 ጋር፤ 5፡ 2 -3 ን ከማቴ. 6፡ 19 – 20፤ 5፡ 12ን ደግሞ ከማቴ. 5፡ 33 – 37 አያይዛችሁ ተመልከቱ፡፡
5) የተጻፈበት ቋንቋ  (ግሪከኛው) በጣም ያደገና የመጠቀ ነው፡፡ 

Six
[bookmark: _Toc530063976]ማውጫ 
A. መክፈቻ - 1፡ 1 
B. እውነተኛ የሆነ የክርስትና ዕድገት (ማቹሪቲይ) መንገድ - 1፡ 2 – 27 
i. የእድገት መንገዱ ዋነኛ አሳብ - መከራና ፈተና - 1፡ 2 – 18
ii. ነጻ የሚያወጣውን ፍጹሙን ሕግ መታዘዝ - የእውነተኛ ሕይወት ምልክት ነው - 1፡ 19 – 27 
C. ጭብጥ 
የእውነተኛ እምነት ባሕሪይ መግለጽ እና ንስኃን እና መታገስ ማበረታታት  2፡ 1 – 5፡ 11 
i. ዋናው ጉዳይ - እውነተኛ እምነት በሥራ ይታወቃል - 2፡ 1 – 26 
· እውነተኛ እምነት አድሎ ከማድረግ ጋር ይጣረሳል - 2፡ 1 – 13 
· እውነተኛ እምነት ራሱን በሥራ ያሣያል - 2፡ 14 – 26 
ii. እግዚአብሔር ትዕቢተኛችን ይቃወማልና ንስኃ እንዲገቡ ማበረታታት - 3፡ 1 – 4፡ 10 
· አንደበትን በአግባቡ የመጠቀምና ያለመጠቀም ምልከታ - 3፡ 1 – 12 
· ጥበብን በአግባቡ የመጠቀምና ያለመጠቀም ምልከታ - 3፡ 13 – 18 
· ጥበብን ያለ አግባብ የመጠቀም ውጤት - 4፡ 1 – 10 
iii. የእግዚአብሔርን ፍርድ በማሳወቅ የንስኃ ሕይወት እንዲኖራቸው ማበረታታት 4፡ 11 – 5፡ 11 
· እግዚአብሔር ተሳዳቢዎች ላይ ይፈርዳል - 4፡ 11 – 12
· እግዚአብሔርን የማያስቡና ሁሉን በራሳቸው ማድረግ እንደሚችሉ የሚያስቡ ነጋዴዎች ላይ እግዚአብሔር ይፈርዳል - 4 13 – 17
· ድሆችን የሚበዘብዙ ከበርቴዎች ላይ እግዚአብሔ ይፈርዳል - 5፡ 1 – 6
· ስለዚህ ንስኃ ያስፈልጋችኋል የሚል ማበረታቻ - 5፡ 7 – 11
D. ማጠቃለያ 5፡ 12 – 20 
i. በዕለት ተዕለት ኑሮ ላይ የማሃላ ጉዳይ - 5፡ 12 
ii. የጻዲቅ ሰው ጸሎት - 5፡ 13 – 18
iii. የሚጠፉትን መታደግ - 5፡ 19 – 20 
Seven 
#ስነ_መለኮት 
1	እምነትና ሥራ
የያዕቆብ 2፡ 14 – 26 መልዕክት ብዙ ጊዜ ጳውሎስ ድነት በእምነት ይገኛል ያለውን አስተምህሮ አፍራሽ ተደርጎ ይወሰዳል (ሮሜ. 3፡ 28፤ ገላ. 2፡ 15 – 16፤ ኤፌ. 2፡ 8 – 9)፡፡ ከዚህም የተነሣ የአዲስ ኪዳን ምሁራን ሦስት አመለካከትን ያራምዳሉ፡ - 
· ያዕቆብ በጳውሎሰ መልዕክት አልተስማማም ወይንም ጳውሎስ በያዕቆብ፤ አንዱ አንዱ ለማረም የጻፈው ነው፡፡ 
· ያዕቆብ ጳውሎስን በራሳቸው መንገድ (በተሳሳተ) የተረዱትን ሰዎች እያረማቸው ነው - 
· ያዕቆብ እና ጳውሎስ ሁለት የሚቀራረቡ ስነ መለኮታዊ አሳቦችን ለተለያዩ ተደራሲዎች እየተናገሩ ነው
እስቲ የሚከተለውን ንጽጽር ተመልቱ 
[bookmark: _GoBack]እምነትና ሥራ በያዕቆብና በጳውሎስ መልዕክታት 
1) አስተምህሮ-  እምነት ለድነት አስፈላጊ ነው             ያዕቆብ (2፡ 18)	     ጳውሎስ (ኤፌ. 2፡ 8 – 9)
2) ሥራ የሌላው እምነት የሚያድን እምነት አይደለም 	   ያዕቆብ (2፡ 17 እና 24 )   ጳውሎስ  (1ኛ ቆሮ 15፡ 2)
3) የሚያድን እምነት ሁሌም በመልካም ሥራ ይገለጣል    ያዕቆብ (2፡ 24)   ጳውሎስ (ሮሜ- 3፡ 31፤ ኤፌ. 2፡ 8 – 10)
1 ጥበብ እና ምግባር 
ክእምነትና ሥራ ንጽጽር በተጨማሪ ያዕቆብ ምግባራዊ ሕይወትን በአይሁድ ጥበብ መንገድ እንዲገልጡ ያተኩራል፡፡ አጠቃላይ መልዕክቱን ስናይ ክርስቲያናዊ ሕይወት ጥበብ በተሞላው ኑሮ እና ምግባር ባልጎደለው የሕይወት ምልልስ እንዲገለጥ ይጫናል፡፡ 
ከዚህ ጋራ አያይዞ 
· ሰው እንዴት አስጨናቂ ፈተና ውስጥ እንኳን ገብቶ ጥብብ በተሞላው ሕይወት መወጣት እንዳለበት፤ 
· የሌላው እርዳታ ለሚፈልጉ ሰዎች (መበለቶች፣ እና ወላጅ አልባ ልጆች) ክርስቲናዊ ሕይወት በመርዳት ተግባራዊነቱን መግለጥ እንደሚችል፤ 
· ይህ ካልሆነ ግን አንድ አማኝ ከሥራ የተፋታ እምነት እንዳለው እና ይህም እውነተኛው እምነት እንዳልሆነ አበክሮ ይጠቅሳል፡፡ (1፡ 19 – 27)፡፡ 
· አድልዎ በምንም መንገድ በክርስትና ሕይወት ሊተገበር እንደማይገባ (2፡ 1 – 13)
· አንድ ክርስቲያን እውነተኛ እምነት ካለው አንደበቱን የሚቆጣጠር መሆን እንዳለበት - 3፡ 1 – 12 
· መልካም ሥራን እና ጥበብ የተሞላን ሕይወት ክርስቲያኑ ማበልጻግ እንዳለበት - 3፡ 13 – 18 
· በዕለት ተዕለት ሥራችን እንኳን ከሌሎች ጋር ባለን ግንኙነት ጨምሮ አመለካከታችን (attitudes) ማስተካል እንዳለብን - 4፡ 1 – 17 ወዘተ 

